
Obecné zastupiteľstvo obce Zeleneč

U Z N E S E N I A

z 2. riadneho zasadnutia Obecného zastupiteľstva obce Zeleneč

vo volebnom období 2010 – 2014,

konaného 28. februára 2011, na Obecnom úrade v Zelenči

14.

uznesenie

k voľbe hlavného kontrolóra obce Zeleneč na volebné obdobie 2011 – 2017

Obecné  zastupiteľstvo obce Zeleneč  po prerokovaní:

1. Berie na vedomie


Voľbu Ing. Boženy Ďurkovičovej za hlavného kontrolóra obce Zeleneč na volebné obdobie 2011 – 2017.

2. Ukladá

Obecnému úradu v Zelenči:

a) Zverejniť informácie o voľbe hlavného kontrolóra obce na úradnej tabuli obce a na webovej stránke obce. 

b) Pripraviť pracovnú zmluvu medzi Obcou Zeleneč a Ing. Boženou Ďurkovičovou s výškou  pracovného úväzku 15 % a s termínom nástupu do zamestnania dňa 7.3.2011.

Termín: 3.3.2011
15.

uznesenie

k schváleniu dodatku č. 4 zmluvy o Spoločnom obecnom úrade zo dňa 15.1.2003

Obecné  zastupiteľstvo obce Zeleneč po prerokovaní:

Schvaľuje
Dodatok č. 4 zmluvy o Spoločnom obecnom úrade zo dňa 15.1.2003 v navrhnutom znení, bez pripomienok.
16.

uznesenie

k zmena ceny diela – „Rekonštrukcia Základnej školy Zeleneč“ v súvislosti so zmenou sadzby DPH.

Obecné  zastupiteľstvo v Zelenči po prerokovaní:

Schvaľuje 

Aby zmenu ceny diela – „Rekonštrukcia Základnej školy Zeleneč“, ktorá  súvisí so zmenou sadzby DPH z 19 % na 20 %  a teda navýšenie konečnej ceny s DPH za neuhradenú časť prác uhradila obec Zeleneč.

17.

uznesenie

k nájmu nebytových priestorov v objekte Obecného úradu v Zelenči – kaderníctvo Salón ŠARM

Obecné  zastupiteľstvo v Zelenči po prerokovaní:

1. Schvaľuje 

Nájom nebytových priestorov na druhom nadzemnom podlaží objektu Obecného úradu v Zelenči, Školská 224/5 Zeleneč (kaderníctvo Salón ŠARM) o výmere celkom 22 m2, pani Eve Černayovej, na účely poskytovania služieb „holičstvo - kaderníctvo“, za ročné nájomné vo výške 664 eur (+ percento inflácie za roky 2009 a 2010 a ďalšie roky), na dobu dva roky s možnosťou výpovede nájomnej zmluvy bez udania dôvodu  zo strany oboch účastníkov zmluvy s výpovednou dobou tri mesiace. 

2. Ukladá

Obecnému úradu v Zelenči:

Pripraviť nájomnú zmluvu medzi obcou Zeleneč a p. Evou Černayovou a predložiť ju na podpis starostovi obce.

Termín: 1.3.2011
18.

uznesenie

k nájmu nebytových priestorov v objekte Kultúrneho domu v Zelenči – ZEROBAR

Obecné  zastupiteľstvo v Zelenči po prerokovaní:

1. Schvaľuje 

Nájom nebytových priestorov v pivničných priestoroch objektu Kultúrneho domu v Zelenči, Školská 226 Zeleneč (ZEROBAR) o výmere:

· miestnosť (bar) v prvom podzemnom podlaží o výmere 65,4 m2,

· vstup do miestnosti (baru) o výmere 12 m2,

· časť pozemku parc. č. 278/20 o výmere 102,5 m2 (jedna ½ dvora pri vstupe),

p. Mariánovi Dubovskemu, na účely poskytovania služieb „bar“, za ročné nájomné vo výške 1888,30 eur (+ percento inflácie za roky 2009 a 2010), na dobu jeden rok s možnosťou výpovede nájomnej zmluvy bez udania dôvodu  zo strany oboch účastníkov zmluvy s výpovednou dobou tri mesiace. 

2. Ukladá

Obecnému úradu v Zelenči:

Pripraviť nájomnú zmluvu medzi obcou Zeleneč a p. Mariánom Dubovskim a predložiť ju na podpis starostovi obce.

Termín: 1.3.2011
19.

uznesenie

k správe o hodnotení strategického dokumentu – Zmena 07/2010 Územného plánu obce Majcichov.

Obecné  zastupiteľstvo v Zelenči po prerokovaní:

Berie na vedomie 

a) Informáciu starostu obce k správe o hodnotení strategického dokumentu – Zmena 07/2010 Územného plánu obce Majcichov.

b) Stanovisko obce k návrhu zmeny 07/2010 Územného plánu obce Majcichov, ktoré bolo starostom obce zaslané Obci Majcichov a Obvodnému úradu životného prostredia v Trnave. 

20.

uznesenie

k poskytnutiu dotácie pánovi Mgr. Art. Stanislavovi Šurinovi, za účelom usporiadania troch organových koncertov za účasti zahraničných koncertných majstrov vo Farskom kostole v Zelenči v priebehu roka 2011.

Obecné  zastupiteľstvo v Zelenči po prerokovaní:

Schvaľuje 

Poskytnutie dotácie vo výške 500 eur pánovi Mgr. Art. Stanislavovi Šurinovi, za účelom usporiadania troch organových koncertov vo Farskom kostole v Zelenči v priebehu roka 2011, z rozpočtovej položky 642007 „Transfer cirkvi“.
21.

uznesenie

k poskytnutiu dotácie pánovi  Marekovi Hradskému, za účelom prípravy na športové podujatia v silovom trojboji 

Obecné  zastupiteľstvo v Zelenči po prerokovaní:

Schvaľuje 

Poskytnutie dotácie vo výške 200 eur pánovi Marekovi Hradskému, za účelom prípravy na športové podujatia v silovom trojboji.

22.

uznesenie

k poskytnutiu dotácie pánovi  Bc. Vlastimilovi Tomovičovi za účelom prípravy na hasičské súťaže

Obecné  zastupiteľstvo v Zelenči po prerokovaní:

Schvaľuje 

Poskytnutie dotácie vo výške 100 eur Bc. Vlastimilovi Tomovičovi za účelom prípravy na hasičské súťaže.
V Zelenči, 1.2.2011





JUDr. Ivan Ranuša

